钦定古今图书集成/明伦汇编/氏族典/第430卷 > 赵不试
## 钦定古今图书集成/明伦汇编/氏族典/第430卷 > 赵不试

按《宋史赵不试传》：“不试，太宗六世孙，建炎元年，知相
州。初，汪伯彦既去相，金人执其子似，遣来割地。似至
相，不试固守不下。明年，金人大入，州久被围，军民无
固志。不试知事不可为，遂登城与金人约勿杀，许之。
既启门，乃纳其家井中，然后以身赴井，命提辖官实
以土，州人皆免于死。”

===赵垒之===按《宋史赵士嶐传》：“建炎二年，金人过江，陈淬战死，岳
飞等兵皆引去，上元丞赵垒之帅乡兵迎敌，死之。”